बुजुर्गों को नहीं मिल रही पेंशन रोड जाम करने की दी चेतावनी
मशीन द्वारा फिंगर प्रिंट सलेक्ट नहीं करने के कारण रायमलिकपुर में पिछले तीन महीने से बुजुर्गों को पेंशन नहीं मिल रही। शिकायत करने पर उन्हें नारनौल या बैंकों में भटका दिया जाता है। जिससे परेशान बुजुर्गों ने जिला उपायुक्त से पांच दिन में समाधान की गुहार लगाई है। अन्यथा हिसार-जयपुर राजमार्ग को जाम करने की रणनीति बनाई जाएगी।
सरपंच ओमप्रकाश रावत ने बताया सरकार द्वारा बुजुर्गों को बैंकों द्वारा पेंशन वितरण के आदेश दिए गए हैं। आदेशानुसार विभाग द्वारा विभिन्न बैंक, कपंनियों को गांव अलाट कर दिए। रायमलिकपुर गांव में सर्व हरियाणा ग्रामीण बैंक पेंशन वितरित करेगा। लेकिन वर्कलोड होने के कारण बैंक ने मौरूंड निवासी व्यक्ति को जिम्मेदारी सौंप दी। जिसे हर महीने निर्धारित तिथि तक पेंशन बांटनी होगी।
बैंक में बुजुर्गों के खाते खोलकर फिंगर प्रिंट सेलेक्ट किए गए हैं। मशीन द्वारा अंगूठा तस्दीक करने के बाद ही पेंशन निकली जा सकेगी। मशीन में फिंगर सलेक्ट नहीं होने के कारण लाभार्थी पेंशन से वंचित हैं। समस्या से बैंक प्रबंधक को अवगत करवा दिया। सकारात्मक जवाब नहीं मिलने के कारण उन्हें परेशानी झेलनी पड़ रही हैं। बुजुर्गों ने कहा कि पेंशन मिलने से उनकी परेशानी बढ़ गई, विभाग को 30 दिसंबर तक पेंशन मुहैया करवानी होगी। पेंशन मिलने की स्थिति में हिसार-जयपुर राजमार्ग को जाम किया जाएगा।
नहीं मिलता नेटवर्क
बैंकके एजेंट पतराम ने बताया कि रायमलिकपुर में नेटवर्क समस्या बनी हुई है। जिसके अभाव में मशीन फिंगर प्रिंटो का मिलान नहीं कर सकती। स्थिति से बैंक अधिकारियों को अवगत करवा दिया, उनके आदेशानुसार समाधान प्रक्रिया आरंभ की जाएगी।
hin_Deva hin_Deva hin_Deva hin_Deva hin_Deva hin_Deva